**Szentendre Város Önkormányzata Képviselő-testületének 53/2022. (XII. 19.) önkormányzati rendelete**

**a 2023. évi igazgatási szünet elrendeléséről**

Szentendre Város Önkormányzat Képviselő-testülete a közszolgálati tisztviselőkről szóló 2011. évi CXCIX. törvény 93. § (2) bekezdésében és 232. § (3) bekezdésében kapott felhatalmazás alapján, a közszolgálati tisztviselők munka-és pihenőidejéről, az igazgatási szünetről, a közszolgálati tisztviselőket és a munkáltatót terhelő egyes kötelezettségekről, valamint a távmunkavégzésről szóló 30/2012. (III.7.) Korm. rendelet 13-15. §-aiban foglaltak figyelembevételével az alábbi rendeletet alkotja:

**1. §**

A rendelet hatálya kiterjed a Szentendrei Közös Önkormányzati Hivatalban foglalkoztatott valamennyi köztisztviselőre, közszolgálati ügykezelőre és munkavállalóra.

**2. §**

(1) A Szentendrei Közös Önkormányzati Hivatalban a 2023. évi igazgatási szünet

*a)* nyári időszakban: 2023. augusztus 7-től 2023. augusztus 18-ig,

*b)* téli időszakban: 2023. december 18-tól 2023. december 29-ig

tart.

(2) A Hivatal a 2. § (1) bekezdés a) pontjában meghatározott időszakban, az igazgatási szünet időtartama alatt a feladatellátás folyamatosságának biztosítása érdekében ügyeletet tart, azonban az ügyfélfogadás szünetel.

(3) A Hivatal a 2. § (1) bekezdés b) pontjában meghatározott időszakban, az igazgatási szünet időtartama alatt a Városi Ügyfélszolgálat kivételével zárva tart.

(4) A 2. § (1) bekezdés b) pontjában meghatározott igazgatási szünet idejére szólóan a foglalkoztatottak részére rendes szabadságot kell kiadni, illetve azt a foglalkoztatottnak kötelezően ki kell vennie.

**3. §**

Ez a rendelet 2023. január 3-án lép hatályba.

Szentendre, 2022. december 14.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2022. december 19-én került kihirdetésre.

**dr. Schramm Gábor**

jegyző